**אורך היום והלילה**

**בחורף**

**⏴ במבט חדש לכיתה א**

**היקף יחידת הלימוד**: שעור

**עמודים:** 60

# שימו לב! את הנושא אורך היום והלילה (לדוגמה, חורף) יש ללמד בכל עונה.

מבנה השיעור בכל עונה יהיה דומה לזה המוצע להלן.

**התלמידים יבצעו את המשימה בבית בעזרת מבוגרים.**

# מטרות

* התלמידים יעקבו ברשת האינטרנט ובאמצעי התקשורת (בעזרת מבוגרים) אחר זמני זריחת השמש ושקיעתה ויתעדו אותם.
* התלמידים יערכו תצפיות (בעזרת מבוגרים) אחר זמני זריחת השמש ושקיעתה ויתעדו אותם.
* התלמידים יסיקו מסקנה לגבי שינויים באורך היום והלילה בכל עונה ויסבירו שזה אחד מן המאפיינים של העונה.

# היערכות לשיעור

* להכין כרטיסי מילים: **אורך היום, אורך הלילה, שמש זורחת , שמש שוקעת**
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%9E%D7%96%D7%92-%D7%94%D7%90%D7%95%D7%95%D7%99%D7%A8-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - אורך היום והלילה בחורף.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: אורך היום והלילה בחורף

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בשינויים באורך היום והלילה בחורף.  פותחים בדיון סביב התופעה של התקצרות הימים בחורף.  מוצע להסב את תשומת ליבם לעובדה שמשך הזמן שבו הם יכולים לפעול בחוץ אחר הצהריים הוא ארוץ יותר מאשר בעונת החורף.  שואלים:   * מתי השמש שקעה אתמול? * באיזו עונה אפשר לשחק בחוץ יותר זמן, בסתיו או בחורף? * מה הספקתם לעשות אתמול מזמן שקיעת השמש ועד לשעה שהלכתם לישון?   **שימו לב!** דיון זה חוזר באמצעות שאלות מתאימות גם לעונת האביב והקיץ. |
| התנסות | עונים על המשימה **מהו אורך היום בחורף?** עמוד 60.  מומלץ לערוך מעקב כמה ימים כדי להתוודע למגמת התקצרות הימים. |
| המשגה | מסכמים בחורף הימים הולכים ומתקצרים. בחורף הימים קצרים יותר.  משלימים מידע במשפטים שבתבנית **מה למדנו?** עמוד 60.   * בַּחֹרֶף הַיָּמִים (מתקצרים) וְהַלֵּילוֹת (מתארכים). * בַּחֹרֶף הַיּוֹם קָצָר יוֹתֵר מֵאֲשֶׁר ב (סתיו). * בַּחֹרֶף הַלַּיְלָה (ארוך יותר) מֵאֲשֶׁר בַּסְּתָו. |
| יישום | עוקבים אחר שינויים באורך היום והלילה בעונות הבאות (משימות בעמודים 60, 84, 105).  תולים את כרטיסי המילים בכל עונה על הלוח, משנים את העונה ומבקשים מהתלמידים להשלים את המשפטים.  לדוגמה:  **בחורף** השמש **זורחת** (השלימו)**, בחורף** השמש **שוקעת** (השלימו)  **בחורף הימים** (השלימו,) **בחורף הלילות** (השלימו) |
| סיכוםורפלקציה | מה למדתי על אורך היום והלילה בחורף?  כיצד זה משפיע עלינו?  איזה מידע התחדש לי בשיעור? |